钦定古今图书集成/明伦汇编/家范典/第106卷 > 春秋四传 > 《祭舅氏李公择文》宋·黄庭坚
## 钦定古今图书集成/明伦汇编/家范典/第106卷 > 春秋四传 > 《祭舅氏李公择文》宋·黄庭坚

“盛德之士，神人所依。珠玉在渊，国有光辉。方时才难，
公陨于道。彼天悠远，莫我控告。士丧畏友，朝失宝臣。
我哭之恸，不惟懿亲。公处贫贱，如处休显。温温不试，
任重道远。内行纯明，不缺不疵。临民孝慈，来歌去思。
其在朝廷，如圭如璧。忠以谋国，不沽小直。熙宁元祐，
言有刚柔。公心如一，成以孝谋。十年江湖，晬然生色三年主计，须发尽白。他日谓我，何丧何得。我知公心，
谋道忧国。出牧南阳，往抚益部，称贵辨严。笑语即路，
天下期公。”来相本朝。奄成大夜，终不复朝。呜呼哀哉！
我少不天，殆欲堙替。长我教我，实维舅氏。四海之内，
朋友比肩。舅甥相知，卒无间然。今天丧我舅氏，倾覆。
谁明我心，以血继哭。平生经过，为我“举觞。沃酒。棺前
割我肺肠。呜呼哀哉。”